হোয়ার আই এম ফ্রম (চলচ্চিত্র)

***হোয়ার আই এম ফ্রম*** () হল ২০১৩ সালে প্রকাশিত ক্লদ ডেমার্সের তৈরি ন্যাশনাল ফিল্ম বোর্ড অফ কানাডার একটি তথ্যচিত্র। এই ছবিতে তিনি কুইবেকের শ্রমিক শ্রেণীর শহর ভার্দুনে তার শৈশব এবং বর্তমান মন্ট্রিলের বহু-সাংস্কৃতিক শহর ভার্দুনে তার জীবনের অভিজ্ঞতার তুলনা করেছেন।

*হোয়ার আই এম ফ্রম* ছবিটি মূলত দুজন প্রতিবেশী ছেলেকে কেন্দ্র করে তৈরি, শিশুকালে ডেমার্সের বিকল্প চরিত্র হিসেবে যাদের তুলে ধরা হয়েছে, পাশাপাশি এতে বিভিন্ন স্থানীয় চরিত্রও রয়েছে। ছবিটিতে ভার্দুনের পরিবর্তিত চেহারার এবং সেই সঙ্গে চলচ্চিত্র নির্মাতার রাগান্বিত ও অসুখী অবস্থার বিশ্লেষণ করা হয়েছে। কিছুটা হলেও, শৈশবে তাকে দত্তক নেওয়া তার এই অবস্থার জন্য দায়ী ছিল। ভার্দুনের সীমান্তবর্তী সেন্ট লরেন্স নদী তার নিজের কল্পনাপ্রসূত জীবনে এবং তার ছবিতে শিশুদের জীবনে যে শক্তিশালী ভূমিকা পালন করেছে এই ছবিটিতে তারও অন্বেষণ করা হয়েছে।

ডেমার্স বলেছেন যে আগে তিনি সাক্ষাৎকারের ওপর ভিত্তি করে তথ্যচিত্র তৈরি করলেও, যার ভিত্তি সাক্ষাৎকারের ওপর নয়, এমন একটি তথ্যচিত্র তৈরি করার মধ্যে সৃজনশীল ঝুঁকি রয়েছে। এটি একটি ব্যক্তিগত চলচ্চিত্র যা শিশুর চোখ দিয়ে জীবনকে দেখার চেষ্টা করেছে।

ডেমার্স, এখন মন্ট্রিলের মাইল এন্ডে থাকেলও, তিনি তার পুরনো পাড়ায় তিন মাসের জন্য একটি অ্যাপার্টমেন্ট ভাড়া নিয়েছিলেন যাতে তিনি তার শুটিংয়ের পরিকল্পনা করার সময় পাড়ার অনুভূতি ফিরে পান। পরিচালকের মতে, সেই প্রক্রিয়া চলাকালীন, পাঁচটি মূল বিষয়বস্তু তার সামনে উঠে এসেছিল যা চলচ্চিত্রের কেন্দ্রবিন্দুতে পরিণত হয়েছিল, সেগুলি হলো "শৈশব। প্রকৃতির সাথে সম্পর্ক। বিশ্বাস। কথা। এবং সংগ্রাম। এটাই ছিল আমার নির্দেশিকা।"

## ত্রয়ী
এই ছবিটিকে মাঝে মাঝে দুটি ভিন্ন ত্রয়ী কাহিনীর অংশ হিসেবে দেখানো হয়েছে। এর পরে দুটি চলচ্চিত্র তৈরি করা হয়েছিল যা তিনি অবশেষে তার জন্মদাতা মায়ের সাথে দেখা করার পর তৈরি করতে অনুপ্রাণিত হয়েছিলেন। সেগুলি তার জন্মদাতা পিতা-মাতার জীবন যাপন করা বৃহত্তর সাংস্কৃতিক প্রেক্ষাপট দ্বারা অনুপ্রাণিত হয়েছিল, কিন্তু সেগুলো সরাসরি ব্যক্তিগত ছিল না, এবং তার জন্মদাতা পিতা-মাতাকে নিয়ে পৃথকভাবে তৈরি করা দুটি আরও অনেক ব্যক্তিগত প্রবন্ধমূলক চলচ্চিত্রের পূর্বে সেগুলি এসেছিল।

সাংস্কৃতিক চলচ্চিত্রগুলির মধ্যে প্রথমটি, *বারবার্স: এ মেন'স স্টোরি* (বারবিয়ার্স - উনে হিস্টোইর ডি'হোমস), তার জন্মদাতা পিতার ইতালীয় কানাডীয় ঐতিহ্য দ্বারা অনুপ্রাণিত এবং মন্ট্রিলের ইতালীয় নাপিতদের সংস্কৃতিকে কেন্দ্র করে তৈরি। ডেমার্সের পরবর্তী চলচ্চিত্র, লেডিস ইন ব্লু (লেস ডেমস এন ব্লু), কুইবেক গায়ক মিশেল লুভেইন এবং তার বেশিরভাগ মহিলা ভক্তদের নিয়ে তৈরি। এই ভক্তরা ছিলেন ডেমার্সের মায়ের প্রজন্মের।

পরবর্তীতে ডেমার্স *এ ওম্যান, মাই মাদার* () নামে একটি প্রবন্ধ চলচ্চিত্র পরিচালনা করেন, যা তার জন্মদাত্রী মায়ের মৃত্যুর পর, তার সম্পর্কে আরও জানার প্রচেষ্টার ওপর ভিত্তি করে নির্মিত হয়েছিল। তিনি *ডায়েরি অফ এ ফাদার* (জার্নাল ডি'উন পেরে) নামে একটি চলচ্চিত্র পরিচালনা করেন, যেখানে তিনি পিতৃত্বের ধারণার সঙ্গে তার নিজের সম্পর্কের অন্বেষণ করেছেন। এটি তিনি দেখেছেন তার জন্মদাতা পিতা এবং দত্তক পিতা উভয়ের দৃষ্টিকোণ থেকে এবং সেইসঙ্গে তার শিশু কন্যার সাথে তার নিজের সম্পর্ক থেকে।

## মুক্তি
ছবিটির বিশ্ব প্রিমিয়ার হয়েছিল রটারড্যাম আন্তর্জাতিক চলচ্চিত্র উৎসবে, তারপর এটি কানাডিয়ান তথ্যচিত্র উৎসব আরআইডিএম এবং হট ডকসে দেখানো হয়েছিল। ২০১৪ সালের ২৬শে ডিসেম্বর তারিখে মন্ট্রিলের এক্সসেন্ট্রিস এবং ক্যুবেক সিটির সিনেমা লে ক্ল্যাপে এর থিয়েটার প্রিমিয়ার হয়েছিল।

ছবিটি তৃতীয় কানাডিয়ান স্ক্রিন অ্যাওয়ার্ডসে সেরা তথ্যচিত্রের জন্য কানাডিয়ান স্ক্রিন অ্যাওয়ার্ডের মনোনয়ন পেয়েছিল।

## তথ্যসূত্র

## বহিঃসংযোগ
*
*''হোয়ার আই এম ফ্রম'' এক্সসেন্ট্রিস ওয়েবসাইটে
*''হোয়ার আই এম ফ্রম'' হট ডকসে
*
বিষয়শ্রেণী:২০১৩-এর চলচ্চিত্র